Raiden Fighters 2

thumb|right|200px|Raiden mk-II në aksion.
thumb|left|200px|Logo e *Raiden Fighters 2: Operation Hell Dive.*
thumb|right|200px|Pamje nga loja; duke mbajtur shtypur butonin e gjuajtjes avioni karikon një gjuajtje speciale

**Raiden Fighters 2: Operation Hell Dive** ***(në shqip Luftëtarët Raiden 2: Operacioni Zhytje në Ferr - ライデンファイターズ2 Raiden Faitāzu Tsū)*** është një lojë arcade e llojit *Shoot ‘em up* (scrolling shooter), zhvilluar dhe publikuar nga *Seibu Kaihatsu* në vitin 1997 si pjesë e serive Raiden. *Raiden Fighters 2* është seria e dytë në serinë e lojrave *Raiden Fighters* dhe seria e shtatë në serinë e lojrave *Raiden*.

Pas publikimit *RF2OHD*, Raiden Fighters Jet u publikua nga e njëjta kompani. Një klon i lojës nën emrin *Raiden Fighters 2: 2000 Operation Hell Dive* u publikua pak kohë më vonë. Kloni operonte në një shpejtësi më të lartë por kishte të meta për sa i përket muzikës.

Muzika tekno e lojës është kompozuar nga Go Satoh. Loja bën gjithashtu pjesë në lojën për konzolat më të avancuara Raiden Fighters Aces.

## Historia 
Si shumica e lojërave shoot ‘em up historia është sipërfaqësore dhe pak ndikon në lojën. Materiali i mëposhtëm është marrë nga vetë loja:

Katër vjet pasi ushtria e diktatorit u mposht, forcat e mbetura guerrilase u mblodhën sërish nën një diktator tjetër për të ndërtuar një komb të ri me qëllimin për të filluar sulmet ndaj forcave për të cilët ndeshen Raiden-at. Forcat e reja qeveritare kanë përmirësuar luftëtarët bombardues dhe urdhërojnë një mision special duke përdorur armët më të fundit. Në se luftëtari Raiden përfundon me sukses misionin kjo do të favorizojë trupat e qeverisë së re. Ky mision i kërkuar do të quhet: “Zhytje në Ferr.”

## Loja 
Lojtari (mund të luhet deri në dy lojtarë) mund të zgjedhë midis 10 avionëve Raiden dhe avionë të tjerë të fshehtë. Avionët kanë veçoritë e tyre dhe reagojnë në mënyra të ndryshme ndaj përmirësimit të armëve. Loja ka gjithsej dy butona me tre funksione gjithsej: gjuajtja (arma bazë e cila mund të përmirësohet gjatë lojës), bomba (armë speciale e limituar që eliminon çdo rrezik dhe shkakton dëme ndaj armiqve në rreze) dhe karikimi (duke mbajtur shtypur butonin e gjuajtjes avioni karikon një gjuajtje speciale, bën përjashtim *Raiden mk-II*).

Avionët mund të forcohen akoma më shumë me anë të katrorëve M (raketa) dhe L (lazer)(kjo sipas formulës së vjetër të lojrave Raiden). Ndërsa katrorët S i bashkëngjisin avionit kryesor një ndihmës dhe katrorët B shtojnë numrin e bombave. Ashtu si në lojërat e mëparshme të këtij titulli, edhe në RF2OHD mundësohet Hybrid Attack që është sulmi i kombinuar i karikimit midis dy lojtarëve.

Me anë të Luftëtarëve Raiden, lojtari duhet të cajë midis tre misioneve të ndryshme. Misioni i parë i (i ndarë në tre nivele) ka karakter mbrojtës, misioni i dytë (i ndarë gjithashtu në tre nivele) ka karakter ofensiv ndaërsa në misionin e tretë (i përbërë vetëm nga një nivel) lojtari duhet të shkatërrojë një armë për të cilën nuk ekzistojnë informacione. 

## Avionët 
Loja paraqet 10 avionë të ndryshëm me karakteristikat e tyre të veçanta. Avionët zakonisht kanë lidhje me avionët në lojrat e mëparshme *Raiden* por disa prej tyre dalin në pah për herë të parë vetëm në këtë lojë; të njëjtët avionë janë të disponueshëm edhe në *Raiden Fighters Jet*. Përveç avionëve bazë, ekzistojnë edhe avionë të tjerë të cilët mund të zgjidhen në mënyrë të veçantë.

* 1. *Aegis IV*
* 2. *Beast Wing*
* 3. *Chaser 2000*
* 4. *Death Header*
* 5. *Ersaser*
* 6. *Flaying Ray*
* 7. *Grifin*
* 8. *Hell Diver*
* 9. *Raiden mk-II*
* 10.*Judge Spear*

## Shiko edhe 
* Raiden Fighters
* Raiden Fighters Jet
* Raiden (arcade game)

## Lidhje të jashtme 
* Raiden Fighters 2: Operation Hell Dive  në www.klov.com (Killer List of Video Game) 

150px|Logo e lojrave Raiden.